
Изх. №……………………………………..

ДО

ОБЩИНСКИ СЪВЕТ 

ГРАД ЗЛАТОГРАД
ДОКЛАДНА ЗАПИСКА
от

Мирослав Митков Янчев – Кмет на Община Златоград
ОТНОСНО: Удължаване срока на възлагане на  услугата „Грижа в дома в община Златоград”, съгласно Административен договор за предоставяне на безвъзмездна финансова помощ - BG05SFPR002-2.001-0057-C01 Процедура BG05SFPR002-2.001 „Грижа в дома“ на  Програма „Развитие на човешките ресурси” 2021-2027 година, като Услуга от общ икономически интерес (УОИИ) на Център за социална рехабилитация и интеграция град Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
           По проект „Грижа в дома в община Златоград“ е осигурена социална и здравна услуга (помощ в дома, здравна грижа, психологическа помощ) на общо 68 потребители от град Златоград, с. Старцево, с. Долен, с. Аламовци, с. Ерма река, при индикативен брой 64 потребители. Съгласно договора с Управляващия орган, проектът трябва да приключи на 31.01.2024г. 
Министерство на труда и социалната политика дава възможност на бенефициентите, сключили договори по процедура  BG05SFPR002-2.001 „Грижа в дома“, да удължат дейностите по проекта за период от 3 месеца.
В тази връзка и като се има предвид основната цел, която си поставя Община Златоград, т.е. да продължи  осигуряването на  подкрепа в домашна среда за лица с увреждания и възрастни хора, зависими от грижа, живеещи на територията на общината, периодът на изпълнение на проекта може да се промени от 12 на 15 месеца, при запазване на индикативния брой  потребители за Община Златоград - 64. 
На база индикативния брой потребители се изчислява и размера на безвъзмездната финансова помощ. Размерът на компенсацията за 15 месеца е 6 301.25 лв. на лице, което определя бюджета на проекта, след удължението с три месеца, на 439 575.20 лв. Община Златоград е  възложила, за срок от 12 месеца, изпълнението на услугата „Грижа в дома“ като услуга от общ икономически интерес (УОИИ), съгласно правилата на Решение на ЕК от 20 декември 2011 година, на Център за социална рехабилитация и интеграция град Златоград.

В тази връзка е необходимо Общинският съвет Златоград да определи доставчик на услугата „Грижа в дома“ и да упълномощи Кмета на общината да възложи предоставянето на услугата, като УОИИ на територията на Община Златоград. Актът на възлагане трябва да съдържа всички необходими реквизити, съгласно член 4 от Решението на Европейската комисия за УОИИ и задължението за изпълнение да важи за период от още 3  месеца към 12 месечния предходен период. 
На основание на досегашния опит, предлагам за доставчик на услугата да се определи отново Център за социална рехабилитация и интеграция град Златоград. 
Предвид социалния и здравен статус на потребителите, предлагам Общинския съвет да одобри безвъзмездното предоставяне на услугата, за период от общо 15 месеца. 

Във връзка с гореизложеното, предлагам следния проект за                           

Р Е Ш Е Н И Е

На основание чл.21 ал.1 т.2З и ал.2, чл. 17, ал.1,т.7 от ЗМСМА;  чл. 25, ал.1 и ал.2 , т.1 от Закона за социалните услуги, във връзка с Решение на ЕК за УОИИ от 20.12.2011 и Административен договор  за предоставяне на безвъзмездна финансова помощ BG05SFPR002-2.001-0057-C01 за изпълнение на Проект „Грижа в дома в община Златоград“ по  Процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА по Програма „Развитие на човешките ресурси“ 2021-2027 г., Общински съвет град Златоград                
                      Р Е Ш И :

1. Определя Център за социална рехабилитация и интеграция град Златоград като доставчик (оператор) на здравно-социалната услуга „Грижа в дома” по Проект „Грижа в дома в община Златоград“ по  Процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА по Програма „Развитие на човешките ресурси“ 2021-2027 г., за срок от 15 месеца.
2. Упълномощава кмета на Община Златоград да подпише заповед с отразена промяна по удължаване на дейностите по възлагане на 15 месеца съгласно чл.4 от Решението на Европейската комисия за УОИИ, на Център за социална рехабилитация и интеграция град Златоград в качеството му на доставчик (оператор) на услугата „Грижа в дома в община Златоград “, като Услуга от общ икономически интерес /УОИИ/. 
З. Услугата „Грижа в дома” да се предоставя безвъзмездно за срока на договора по проект BG05SFPR002-2.001-0057-C01 „Грижа в дома в община Златоград“

4. Контролът да се осъществява от Общински съвет Златоград съвместно с Кмета на Община Златоград.

МИРОСЛАВ ЯНЧЕВ
Кмет на Община Златоград
Изготвил:

Николай Шопов
Директор на ЦСРИ

Съгласували:

Ирина Иванова

Директор на дирекция ИР, ОП, СД и ВО

Елмира Угорлиева-Пехливанова

Зам.-кмет на Община Златоград

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

